OpenLLM-France/wikimedia huggingface dataset:
# Illes Ègades

Les illes Ègades (en sicilià i italià: Egadi; del grec antic: Αἰγάδες Aigades), dites també Ègates o Egates (del llatí: Aegates), són un petit arxipèlag de Sicília format per les illes de Favignana, Marettimo i Levanzo. Estan situades a la costa occidental de Sicília, davant les ciutats de Trapani i Marsala, i tenen una superfície total de 37,45 quilòmetres quadrats.

## Geografia

La més gran, amb 3.400 habitants i 19 km², és l'illa de Favignana, situada a 16 quilòmetres al sud-oest de Trapani. Just al costat i a 13 quilòmetres de Trapani, Levanzo és la més petita, amb 200 habitants i 5,8 km². La més llunyana, Marettimo, és a 24 quilòmetres a l'oest de Trapani, té uns 700 habitants i 12 km². Addicionalment, hi ha dues illes menors, Formica i Maraone, situades entre Levanzo i Sicília. A efectes administratius, l'arxipèlag constitueix la comuna de Favignana, a la província de Trapani.
El 2017 la població total era de 4.292 habitants.

## Història

A l'antiguitat, les illes eren anomenades Egusses (grec antic: Αἴγουσσαι) pels grecs, i Ègates (o Egates; en llatí: Aegates) pels romans: Favignana, la principal, rebia el nom d'Egusa (grec antic: Αἴγυσα, llatí: Aegusa); Marettimo era anomenada Hiera (grec antic: Ἱερὰ Νῆσος, llatí: Hiera), encara que, a l'Itinerarium Maritimum ja és anomenada Maritima; Levanzo, per la seva part, s'anomenava Forbància (grec antic: Φορβαντία, llatí: Forbantia). Han estat identificades amb diversos indrets de la geografia de l'Odissea (en), identificacions que, avui en dia, resten completament abandonades.
L'arxipèlag fou l'escenari de la batalla de les Egusses, la darrera batalla de la Primera Guerra Púnica, el 241 aC; el cònsol Lutaci Càtul va derrotar la marina cartaginesa, i Roma va establir la superioritat naval a la Mediterrània Occidental.
Les illes van pertànyer a la família Pallavicini-Rusconi de Gènova fins al 1874, quan la família Florio de Palerm les va comprar.

## Notes

* 1 2 Els grecs les anomenaren Egusses (Αἴγουσσαι Àigussai), derivat d'αἴξ (aix, 'cabra'), i no pas Ègades (Αἰγάδες Àigades), forma no documentada en grec, però deduïda del nom llatí. Els romans, en efecte, les anomenaren Ègates (llatí: Aegates), adaptat també com a Egates (perquè, en Sili Itàlic, la ā és llarga).

## Referències

* ↑ Aguiló, Cosme. Toponímia i etimologia. Publicacions de l'Abadia de Montserrat, 2002, p. 258.
* ↑ Oller Guzmán, Joan. El territori i poblament del Vallès en època antiga (Tesi). Universitat Autònoma de Barcelona, 2012, p. 178.
* ↑ «Trobades 1.500 àmfores ibèriques d'un vaixell romà enfonsat a Sicília». 3Cat, 10-08-2021.
* 1 2 3 Smith, William. Dictionary of Greek and Roman Geography (en anglès), 1854.
* ↑ «Aegates insulae». A: Realencyclopädie der classischen Altertumswissenschaft.
* ↑ «Egadi Islands». Britannica.com. Encyclopædia Britannica.
* ↑ «Egadi». Gran Enciclopèdia Catalana. Barcelona: Grup Enciclopèdia Catalana.
* ↑ «Geo Demo». Istat. Arxivat de l'original el de gener 3, 2018. [Consulta: April 24, 2018].
* ↑ Tucker, Spencer C. A Global Chronology of Conflict: From the Ancient World to the Modern Middle East (en anglès). ABC-CLIO, 2009, p.77. ISBN 1851096728.
# Herpesvirus boví

«Herpesvirus boví» té aquests significats:
* Herpesvirus boví de tipus 1
* Herpesvirus boví de tipus 2
* Herpesvirus boví de tipus 5
# Partido Español Demócrata

El Partido Español Demócrata (PED) fou un partit polític creat el 1983 per Angelina Gómez Rueda, gerent d'una agència de publicitat. Es definia com «progressista», postulava «el pluralisme i la igualtat» i apostava per potenciar «les relacions externes» i «l'idioma de cada regió». Amb aquestes sigles i les de Unidad Centrista Andaluza es presentaren a les eleccions generals espanyoles de 1986 i a les eleccions al Parlament d'Andalusia de 1990, amb resultats minsos.
Després de les eleccions generals espanyoles de 1993 va ser acusada de fundar un fals partit polític per a vendre les dades del cens electoral i presentar candidats falsos. El 16 d'octubre de 2002 el Tribunal Suprem d'Espanya va condemnar Angelina Gómez Rueda per estafa i associació il·lícita a diverses penes de presó menor, multes i inhabilitació per a càrrec públic durant vuit anys.

## Referències

* ↑ El País, 2-1-1997
* ↑ Text Sentència del TS de 2002
# Unholy

Unholy és el segon àlbum d'estudi pel grup alemany de metal Brainstorm, publicat el 1998.

## Llista de cançons

Totes les cançons són escrites i arranjades per Brainstorm (excepte "Wooly Bully": música & lírica per Domingo Samudio).
* MCMXCVIII - 2:28
* Holy War - 3:53
* Here Comes the Pain - 3:50
* Voices - 6:29
* The Healer - 4:13
* Don't Stop Believing - 6:50
* Heart of Hate - 5:30
* Rebellion - 5:46
* For the Love of Money - 5:29
* Love is a Lie - 6:44
* Into the Fire - 4:11
* Dog Days Coming Down - 5:22
Cançons extra:
* Wooly Bully (algunes còpies)
* Up From the Ashes (publicació japonesa)

## Formació

* Marcus Jürgens - Cantant
* Torsten Ihlenfeld - Guitarra & Veu de fons
* Milan Loncaric - Guitarra & Veu de fons
* Andreas Mailänder - Baix
* Dieter Bernert - Bateria
Músics addicionals:
* Michael Rodenberger - Teclat
* Uwe Hörmann - Guitarra
* Harald Sprengler - Veu de fons

## Curiositats

* El 23 de març del 2007, aquest àlbum i Hungry van ser remasteritzats i tornats a publicar per Century Media amb 4 cançons extres.

## Enllaços externs

* Web Oficial de Brainstorm
# Inti (desambiguació)

«Inti» té aquests significats:
* Inti (moneda), moneda peruana.
* Inti, déu del sol.
* Inti, principal company del mahdi almohade.
# Estes Park

Estes Park és una població dels Estats Units a l'estat de Colorado. Segons el cens del 2000 tenia 5.413 habitants.

## Demografia

Segons el cens del 2000, Estes Park tenia 5.413 habitants, 2.541 habitatges, i 1.565 famílies. La densitat de població era de 359,1 habitants per km².
Dels 2.541 habitatges en un 20,5% hi vivien nens de menys de 18 anys, en un 52,3% hi vivien parelles casades, en un 6,6% dones solteres, i en un 38,4% no eren unitats familiars. En el 31% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,61.
Per edats la població es repartia de la següent manera: un 17,6% tenia menys de 18 anys, un 5,8% entre 18 i 24, un 26,6% entre 25 i 44, un 29,4% de 45 a 60 i un 20,7% 65 anys o més.
L'edat mediana era de 45 anys. Per cada 100 dones de 18 o més anys hi havia 90,7 homes.
La renda mediana per habitatge era de 43.262 $ i la renda mediana per família de 55.667 $. Els homes tenien una renda mediana de 31.573 $ mentre que les dones 20.767 $. La renda per capita de la població era de 30.499 $. Entorn del 3,2% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Estes Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Estes Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Institut Aragonès d'Estadística

LInstitut Aragonès d'Estadística (IAEST) és un servei adscrit a el Departament d'Economia i Ocupació de la Diputació General d'Aragó. El seu objecte principal és l'elaboració i difusió de les estadístiques relatives a Aragó.

## Creació

Va ser creat pel decret 208/1993, de 7 de desembre, de la Diputació General d'Aragó, «com a òrgan d'informació estadística, adscrit a el Departament d'Economia i Hisenda» de la mateixa. Posteriorment, el 1997, va ser convertit en servei, sota dependència directa del conseller d'Economia, Hisenda i Foment.

## Localització

Des del juliol de 2012 la seva seu es troba al carrer Dr. Bernardo Ramazzini de Saragossa.

## Vegeu també

* Institut Nacional d'Estadística d'Espanya

## Referències

* ↑ Aragón, Gobierno de. «Inicio. BOA» (en espanyol europeu). [Consulta: 9 juliol 2021].
* ↑ Aragón, Gobierno de. «Inicio. BOA» (en espanyol europeu). [Consulta: 9 juliol 2021].
# Partido Encuentro Social

El Partido Encuentro Social (acrònim: PES) era un partit polític mexicà de centredreta. Va obtenir el registre com a partit polític nacional el 2014 i el va perdre el 2018. Actualment es manté com a partit polític estatal en Morelos, San Luis Potosí, Sonora i Yucatán.
Va ser fundat per Hugo Eric Flores Cervantes com a associació civil el 2003, i va obtenir el registre com a partit polític estatal a Baixa Califòrnia el 30 d'octubre de 2006 i com a partit polític nacional pel Institut Nacional Electoral el 9 de juliol de 2014.
Va ser membre de la coalició Juntos Haremos Historia, amb el Partit del Treball (PT) i el Moviment Regeneració Nacional (MORENA), encapçalat per Andrés Manuel López Obrador per a les eleccions federals de 2018. Va obtenir 56 diputats federals i 8 senadors de la república.

## Referències

* ↑ Instituto Morelense de Procesos Electorales y Participación Ciudadana. «Partidos Políticos», 2019. [Consulta: 4 març 2019].
* ↑ «Partidos políticos». Consejo Estatal Electoral y de Participación Ciudadana de San Luis Potosí, 2019. [Consulta: 4 març 2019].
* ↑ «Directorio de Partidos Políticos». Instituto Estatal Electoral y de Participación Ciudadana de Sonora, 2019. [Consulta: 4 març 2019].
* ↑ Instituto Electoral y de Participación Ciudadana de Yucatán. «Directorio de Partidos Políticos», 2019. Arxivat de l'original el 2020-02-19. [Consulta: 4 març 2019].
* ↑ «Resolución INE/CG106/2014». INE. Arxivat de l'original el 2015-05-03. [Consulta: 18 desembre 2017].
* ↑ Partido Encuentro Social. «Historia», 2018. Arxivat de l'original el 21 de febrer de 2018. [Consulta: 28 febrer 2018].
# Gens Àxia

La gens Àxia (en llatí Axia gens) va ser una gens romana d'origen plebeu de la qual se'n sap molt poc.
Només hi ha dues o tres persones d'aquest nom mencionades pels antics autors. Portaven segurament el cognom Nasó. Axius (Axi) apareix escrit també com Axsius (Axsi). Es coneix el nom d'un Lucius Axsius Naso a partir d'una moneda, però no se sap qui va ser.

## Referències

* ↑ [https://quod.lib.umich.edu/m/moa/acl3129.0001.001/463?rgn=full+text;view=image;q1=AuxoSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 448. ]
# Falguera banya d'ant

La falguera banya d'ant (Platycerium bifurcatum) és una espècie de falguera de la família Polypodiaceae nativa del sud-est d'Austràlia i de l'illa de Lord Howe. És un epífit dels boscos plujosos.
Platycerium bifurcatum es cultiva molt com planta ornamental. L'etimologia del nom científic, «Platycerium», prové del grec i fa referència a les banyes planes semblants a les de l'ant.

## Descripció

És una falguera composta d'una massa de plantes, cadascuna d'elles consta d'una fulla de 12 a 30 cm d'ample que creix sobre l'escorça d'un arbre. Hi ha fulles estèrils i de fèrtils, aquestes segones fan de 25 a 90 cm i són erectes.

## Cultiu

Prefereix la llum directa del matí i necessita temperatures superiors a 15 °C, tolera la sequedat de les habitacions amb calefacció. No s'han de polvoritzar les seves fulles amb aigua.

## Referències

* ↑ «Cercaterm | TERMCAT». [Consulta: 30 octubre 2022].
* NSW Flora Online http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=sp&name=Platycerium~bifurcatum retrieved 3 September 2009
# Clàudia Marcel·la la Major

Marcel·la la Major o Marcela (en llatí: Claudia Marcella Major) va ser la filla de Gai Claudi Marcel i d'Octàvia (germana d'August). Formava part de la dinastia Júlio-Clàudia.
Marcel·la la Major va néixer a Roma l'any 43 aC. La va criar i educar la seva mare, el seu oncle matern i l'emperadriu Lívia. Va viure a Atenes entre els anys 39 i 36 aC, amb la seva mare i Marc Antoni, el seu padrastre. L'any 36 aC va tornar amb la seva mare a Roma.
Es va casar en primeres noces amb Marc Vipsani Agripa que es va separar d'ella l'any 21 aC a la mort del seu germà Marc Claudi Marcel, per casar-se amb Júlia (filla d'August). Llavors el seu oncle la va donar en matrimoni a Jul·lus Antoni, fill de Marc Antoni, amb qui va tenir un fill, Luci Antoni.

## Referències

* ↑ Lightman, M. i B.. A to Z of Ancient Greek and Roman Women. Nova York: Facts On File, 2008, p. 204. ISBN 9780816067107.
* ↑ Smith, William (editor). Dictionary of Greek and Roman biography and mythology. Vol. II. Londres: Taylor and Walton, 1846, p. 925.
Viccionari
# Hénin-Beaumont

Hénin-Beaumont és un municipi francès, situat al departament del Pas de Calais i a la regió dels Alts de França. L'any 1999 tenia 25.178 habitants.
# Heinkel Wespe

El Heinkel Wespe ('vespa' en alemany) era un prototip de caça VTOL alemany de la Segona Guerra Mundial.

## Desenvolupament

El Heinkel Wespe va ser dissenyat a finals de 1944 a Viena per Heinkel. Treballa com interceptor d'enlairament i aterratge vertical (VTOL). Va ser dissenyat per ser usat com a defensa puntual sobre les fàbriques i altres punts sensibles al bombardeig aliat, igual com el Bachem Ba 349 "Natter". El Wespe va ser dissenyat al voltant d'una ala circular, amb les extremitats d'ala petites ressaltant més enllà de l'ala circular.

### Motor

Posseïa un motor turbohèlice Heinkel-Hirth HeS 021 (desenvolupament del turboreactor HeS 011) de 2.000 CV de potència (1.500 kW), amb una hèlice propulsora de sis aspes, i sent alimentat per una presa d'aire situada sota la cabina del pilot.

### Tren d'aterratge

El Wespe s'enlairava i aterrava a través de tres trens d'aterratge, que van ser coberts en vol per raons d'aerodinàmica. El pilot s'asseia en una posició normal, al capdavant, sota un gran dosser adossat.

### Armament

L'avió tenia dos canons MK 108 de 30 mm muntats en carenats a cada costat de la cabina del pilot. No es va desenvolupar més degut a la proximitat del final de guerra.

## Especificacions

Les principals caracterísitques d'aquest avió eren: HEINKEL WESPE & LERCHE II (1944-1945)por Rob Arndt

### Característiques generals

* Tripulació: Un, pilot en posició prona
* Altura: 10,00 m des de les rodes
* Superfície d'ales: 12,00 m²
* Pes màxim en enlairar-se: 5.600 kg
* Planta motriu: 2× Turbopropulsor Daimler Benz PTL 109-021. cadascun
* Hèlixs: 1× 2 por motor

### Rendiment

* Velocitat màxima operativa (Vno): 750-800 km/h
* Altura màxima: 5.000 m (16.405 peus)

### Armament

* Canons: 2× MK 108 30 mm (1,18 polzades)
* Míssils: 4 * Ruhrstahl X-4

## Postguerra

Aquest model va ser la base d'altres projectes de la Heinkel VTOL de la Postguerra com el Heinkel He 231.

## Vegeu també

* VTOL
* Harrier
* F-35
* Iàkovlev Iak-38
* Iàkovlev Iak-141
* Heinkel Lerche
* Heinkel Lerche II
* Convair XFY-1
* Lockheed XFV-1
* Projectes i prototips d'aeronaus d'Alemanya en la Segona Guerra Mundial

## Referències

* ↑ «La CIA abre sus archivos nazis» (en castellà). Deutsche Welle, 08-02-2005. [Consulta: 9 desembre 2007].
* 1 2 3 Heinkel Wespe
* ↑ Bridgeman 1946, pàg. 158.
* ↑ «Especificaciones del Wespe». Arxivat de l'original el 2009-12-18. [Consulta: 14 desembre 2012].

## Enllaços externs

* Heinkel Wespe & Lerche II (1944-1945) per Rob Arndt Arxivat 2009-12-18 a Wayback Machine.
# Universitat Mohammed V

La Universitat Mohammed V (àrab: جامعة محمد الخامس, Jāmiʿat Muḥammad al-Ḫāmis; francès: Université Mohammed-V de Rabat), ubicada a Rabat, al Marroc, va ser fundada l'any 1957 en virtut d'un reial decret (dahir). És la primera universitat moderna del Marroc després de la Universitat d'al-Qarawiyyin, a Fes.

## Història

La universitat es va fundar el 1957. Porta el nom de Muhàmmad V, rei del Marroc que va morir el 1961.
El 1993, es va dividir en dues universitats independents: la Universitat Mohammed V d'Agdal i la Universitat Mohammed V de Souissi.
El setembre de 2014 les dues universitats es van fusionar en una sola, coneguda com a Universitat Mohammed V, però mantenint els dos campus. La universitat compta amb un total de 18 col·legis a partir del 2020.

## Antics alumnes

* Mohammed Abed Al Jabri, acadèmic i filòsof marroquí; es va graduar a la universitat amb una llicenciatura en filosofia el 1967 i un doctorat el 1970.
* Rafik Abdessalem, ministre d'Afers Exteriors del primer ministre Hamadi Jebali, es va llicenciar en filosofia per la Universitat Mohammed V.
* Laila Lalami, novel·lista marroquina que ara treballa als Estats Units, finalista 2015 del Premi Pulitzer per The Moor's Account.
* Nabila Mounib, la secretària general del Partit Socialista Unificat .
* Ahmed Toufiq, escriptor i historiador marroquí que ha estat ministre d'Afers Islàmics al govern del Marroc .
* Moulay Rachid del Marroc Príncep del Marroc.
* Mohammed VI del Marroc, rei del Marroc.
* Zohour Alaoui, ambaixador del Marroc a Suècia i representant permanent del Marroc davant la UNESCO

## Referències

* ↑ «Mohammed Abed al-Jabri». Ibn Rushd Organization. Arxivat de l'original el 21 de febrer 2017. [Consulta: 10 octubre 2014].
* ↑ Sana Ajmi, Rafik Abdessalem Arxivat 2012-03-11 a Wayback Machine., Tunisia Live, 17 December 2011

## Enllaços externs

* Universitat Mohammed V
* Rànquings universitaris de Times Ed
# Galàxia del Molinet Austral

El Molinet austral (Messier 83, M83 o NGC5236) és una galàxia espiral de tipus SABc, situada a la constel·lació de l'Hidra femella a uns 15 milions d'anys llum de la Terra. Va ser descoberta per Nicolas-Louis de Lacaille entre el 1751 i el 1752. Charles Messier la va incloure al seu catàleg al març de 1781.

## Característiques

M83 ha estat catalogada com una galàxia espiral intermèdia per Gérard de Vaucouleurs. La galàxia té braços espirals ben marcats que li donen una forta aparença de moviment. Els seus nodes són blaus o vermells. Els vermells són aparentment regions HII, nebuloses difuses, a l'interior de les quals hi ha un recent naixement d'estrelles i on la seva radiació lluminosa és deguda al gas inonitzat de les noves estrelles molt calentes.
Les regions blavoses corresponen a una població d'estrelles joves (algunes desenes de milions d'anys). A l'interior de la regió central es poden distingir bandes de pols. Al seu nucli hi ha fortes emissions de línies espectrals, composta d'estrelles grogues més antigues, la població dominant de la regió central s'estén al llarg de l'estructura en forma de barra.

## Observació

M83 és un objecte visible amb binoculars a l'hemisferi austral, però difícil d'observar a l'hemisferi nord.
Fins fa poc temps M83 era la galàxia on s'havien observat més supernoves, fins a un total de 6.
* 1923A observada per C.O. Lampland en l'Observatori Lowell, de magnitud 14.
* 1945B apareguda el 13 de juliol de 1945 de magnitud 14'2.
* 1950B observada per G. Haro arribant a la magnitud de 14,5.
* 1957D observada per H.S. Gates el 13 de desembre de 1957, de magnitud 15.0, vista a uns 3' NNE del nucli.
* 1968L descoberta visualment per l'astrònom aficionat Jack C. Bennett, va arribar a la magnitud d'11-12.
* 1983N apareguda el 3 de juliol de 1983 va arribar a la magnitud de 12.5.

## Referències

* ↑ Paul Crowther «On the association between core-collapse supernovae and HII regions» (en anglès). Monthly Notices of the Royal Astronomical Society, 2013, pàg. 1927–1943. DOI: 10.1093/MNRAS/STS145.
* 1 2 3 «Messier 83». [Consulta: 4 gener 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ «The Molonglo reference Catalog/1 Jansky radio source survey. I. Radio galaxy identifications». The Astrophysical Journal Supplement Series, 1996, pàg. 19–35. DOI: 10.1086/192353.
* ↑ Robert Kennicutt «The Spitzer Local Volume Legacy (LVL) global optical photometry» (en anglès). Monthly Notices of the Royal Astronomical Society, 1, 01-09-2014, pàg. 881–889. DOI: 10.1093/MNRAS/STU1580.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès)
* astronòmiques SIMBAD (anglès)
# Brachypetersius pseudonummifer

Brachypetersius pseudonummifer és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 8 cm de longitud total.

## Hàbitat

És un peix d'aigua dolça i de clima tropical (20 °C-27 °C).

## Distribució geogràfica

Es troba a Àfrica: República Democràtica del Congo.

## Referències

* ↑ Hoedeman, J. J., 1956. Aquariumvissen Encyclopedie. De Bezige Bij. Amsterdam. v. 2: 530-728 v. 2: 530-728.
* ↑ BioLib (anglès)
* ↑ Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* 1 2 3 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Baensch, H.A. i R. Riehl, 1995.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Estratònic de Pèrgam

Estratònic de Pèrgam (en llatí Stratonicus, en grec antic Στρατόνικος) va ser un metge nadiu de Pèrgam, deixeble de Sabí i un dels mestres de Galè vers l'any 148. És possible que sigui el mateix Estratònic del que Galè menciona les seves opinions sobre la generació de mascles i femelles i al que anomena ὁ φυσικὸς Στρατόνικος.

## Referències

* ↑ Galeno: el crítico de los médicos de su época, salvat.net, 2005
* ↑ W.A.G., Stratonicus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 926